dh-unibe/image-text_koenigsfelden-charters-post-1500 huggingface dataset:
26 janvier 1402
Ich Uͦlman Gernans zuͦ disen ziten hoffmeistˀ minˀ gnedigen frowen ✳ frow Adelheit von Halwil und des clostˀs
gemeinlich zuͦ Kùnigesfelt Sant Cloren ordens gelegen in Costentzˀ bistuͦm tuͦn kunt allˀ mengclich und vˀgihe
offenlich mit disem briefe also Heintzemans erben von Riehem vor ziten weibel ze Sultz den egn̄ minē frowen von
Kùnigesfelt sechtzehen schillinge geltz jerlichˀ zinse schuldig warent ze gebende und dˀ zwen zinse vˀsessen sint die man
noch gelten sol von drin schatz reben gelegen zuͦ dem hechssebome nebent einer wuͦsten die selben guͦttˀ worent
och in umbuwe darumb ich sù fruˀlich ze banne hatte da bin ich von erbnˀ lùten erbetten ✳ dz ich alle ding habe
abgelon und acht schillinge geltz do mit und dar ùmb so hat er mir gegeben vier pfunt Stebeler pfenīge und han
im die egn̄ guͤttˀ widˀ vˀlùhen umb acht schillinge ewiges geltz die er den eḡn minen frowē und irē schaffnˀen
an irre stat jerlich uff sant Martins tage zuͦ eim ewigen zinse geben und do mit die obgn̄ guͤttˀ in eren haben sol
er und alle sine erben nu und jemˀme eweclich und habe gelobt fùr mich und min mine nachkomen dise lihùnge in
erbes wise eweclich stete ze habende hie widˀ nùt ze redende noch ze tuͦnde in keinen weg. und des zuͦ einem waren
steten urkùnde so han ich min ingesigel gehenket an disen brieff zuͦ ùbˀsagende wz do vor geschriben stot. der gebē
wart am nechsten donrestage vor dˀ liechtmis des jars do man zalte nach cristus gebùrte viertzehen
hundˀt und zwei jare.